

**REPUBLIKA HRVATSKA**

**KRAPINSKO - ZAGORSKA ŽUPANIJA**

**OPĆINA MARIJA BISTRICA**

# IZVJEŠĆE O

# UPRAVLJANJU IMOVINOM

# U VLASNIŠTVU OPĆINE MARIJA BISTRICA

# ZA 2024. GODINU

Marija Bistrica, ožujak 2025. godine

# I. UVOD

Općina Marija Bistrica dužna je izraditi jednom godišnje izvješće o upravljanju imovinom u vlasništvu Općine Marija Bistrica kao kratkoročni plan prikaza aktivnosti u raspolaganju imovinom u svojem vlasništvu u prethodnoj godini. Donošenje Godišnjeg izvješća o upravljanju imovinom propisano je člankom 15. Zakona o upravljanju državnom imovinom (“Narodne novine”, broj 52/18 i 155/23) kao dijelom načela javnosti u pogledu upravljanja državnom imovinom koji se analogno primjenjuje i na jedinice lokalne samouprave. Godišnje izvješće upravljanja imovinom u vlasništvu Općine Marija Bistrica za 2024. godinu određuje kratkoročne ciljeve i smjernice upravljanja imovinom u vlasništvu Općine Marija Bistrica (u daljnjem tekstu: Općina) koji su bili postavljeni i mjeru u kojoj su izvršeni, provedbene mjere u svrhu provođenja Strategije upravljanja imovinom u vlasništvu Općine Marija Bistrica za razdoblje od 2020. do 2030. godine koje su izvršene te sadrži detaljnu analizu stanja upravljanja pojedinim oblicima imovine u vlasništvu Općine Marija Bistrica u skladu s Godišnjim planom upravljanja imovinom u vlasništvu Općine Marija Bistrica za 2024. godinu.

Ovo godišnje izvješće temelji se na sljedećim sastavnicama:

1. upravljanje trgovačkim društvima u (su)vlasništvu Općine Marija Bistrica ,
2. upravljanje i raspolaganje poslovnim prostorima u vlasništvu Općine Marija Bistrica,
3. upravljanje i raspolaganje građevinskim zemljištem u vlasništvu Općine Marija Bistrica,
4. prodaja nekretnina u vlasništvu Općine Marija Bistrica,
5. rješavanje imovinsko - pravnih i drugih odnosa vezanih uz infrastrukturne projekte,
6. provođenje postupaka procjene imovine u vlasništvu Općine Marija Bistrica,
7. vođenje registra imovine sukladno planu rada Jedinstvenog upravnog odjela Općine Marija Bistrica,
8. savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Marija Bistrica.

II. AKTI OPĆINE MARIJA BISTRICA IZ PODRUČJA UPRAVLJANJA IMOVINOM

Godišnje izvješće upravljanja imovinom u vlasništvu Općine Marija Bistrica donosi općinski načelnik Općine Marija Bistrica. Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisani su Uredbom o obveznom sadržaju plana upravljanja imovinom u vlasništvu Republike Hrvatske (“Narodne novine”, broj 24/14). Sukladno sadržaju Plana upravljanja imovinom u vlasništvu Općine Marija Bistrica za 2024. godinu sastavlja se i ovo Godišnje izvješće.

Strategija upravljanja i raspolaganja imovinom u vlasništvu Općine Marija Bistrica za razdoblje od 2020. do 2030. godine, Godišnji plan upravljanja imovinom u vlasništvu Općine Marija Bistrica za 2024. godinu i Godišnje izvješće o upravljanju imovinom u vlasništvu Općine Marija Bistrica za 2024. godinu, tri su ključna i međusobno povezana dokumenta upravljanja i raspolaganja imovinom za 2024. godinu. Strategijom se određuju dugoročni ciljevi i smjernice upravljanja imovinom uvažavajući pri tome gospodarske i razvojne interese Općine Marija Bistrica. Planovi upravljanja usklađuju se sa Strategijom i moraju sadržavati detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Marija Bistrica za pojedinu godinu. Godišnje izvješće o upravljanju imovinom u vlasništvu Općine Marija Bistrica, kao treći ključni dokument daje prikaz aktivnosti u području upravljanja imovinom za prethodnu godinu.

Godišnje izvješće o upravljanju imovinom u vlasništvu Općine Marija Bistrica je jedinstveni dokument sveobuhvatnog prikaza transparentnog upravljanja imovinom u vlasništvu Općine Marija Bistrica. Smjernice Strategije, a time i odrednica godišnjih planova i godišnjih izvješća jest pronalaženje optimalnih rješenja koja će dugoročno očuvati imovinu, čuvati interese Općine Marija Bistrica i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Marija Bistrica.

Vlasništvo Općine Marija Bistrica osigurava kontrolu, javni interes i pravično raspolaganje nad prirodnim bogatstvima, kulturnom i tradicijskom baštinom, i drugim resursima u vlasništvu Općine Marija Bistrica, kao i prihode koji se mogu koristiti za opće dobro stanovnika na području Općine Marija Bistrica. Vlasništvo Općine Marija Bistrica važan je instrument postizanja strateških razvojnih ciljeva vezanih za prometnu, kulturnu i zdravstvenu politiku, kao i za druge razvojne politike Općine Marija Bistrica. Učinkovito upravljanje imovinom Općine Marija Bistrica trebalo bi poticati razvoj gospodarstva i važno je za njegovu stabilnost, a istodobno pridonosi boljoj kvaliteti života svih stanovnika Općine Marija Bistrica.

Upravljanje imovinom kao ekonomski proces podrazumijeva evidenciju imovine u poslovnim knjigama, odnosno uvid u opseg i strukturu imovine, računovodstveno priznavanje i procjenu njene vrijednosti uz godišnji obračun amortizacije, razmatranje varijantnih rješenja uporabe imovine s optimalnim učinkom za proračun Općine Marija Bistrica, odlučivanje o uporabi i analizu mogućnosti njene utrživosti u kratkom i dugom roku odnosno upravljanje imovinom uz optimalne učinke na portfelj nekretnina.

Upravljanje nekretninama odnosi se na provedbu postupaka potrebnih za upravljanje nekretninama, sudjelovanje u oblikovanju prijedloga prostornih rješenja za nekretnine, tekućeg i investicijskog održavanja nekretnina, reguliranje vlasničkopravnog statusa nekretnina, ustupanje nekretnina na korištenje ustanovama, trgovačkim društvima i pravnim osobama za obavljanje poslova od javnog interesa te obavljanje drugih aktivnosti i poslova u skladu s zakonskim, podzakonskim propisima i općim aktima koji uređuju vlasništvo i druga stvarna prava Općine Marija Bistrica.

Raspolaganje imovinom podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva u korist druge pravne ili fizičke osobe, kao što su kupoprodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničkih zajednica, zamjena, koncesija, osnivanje prava zaloga na imovini ili na drugi zakonski način te davanje imovine na uporabu.

Temeljni cilj Strategije upravljanja imovinom u vlasništvu Općine Marija Bistrica jest učinkovito upravljati svim oblicima imovine u vlasništvu Općine Marija Bistrica prema načelu učinkovitosti dobroga gospodara. U tu svrhu potrebno je aktivirati nekretnine u vlasništvu Općine Marija Bistrica i staviti ih u funkciju gospodarskoga razvoja Općine Marija Bistrica.

Godišnje izvješće o upravljanju imovinom u vlasništvu Općine Marija Bistrica za 2024. godinu prati strukturu upravljanja imovinom u vlasništvu Općine Marija Bistrica proteklih godina, odnosno strukturu utvrđenu Uredbom o propisanom sadržaju Plana upravljanja imovinom u vlasništvu Republike Hrvatske (“Narodne novine”, broj 24/14). Poglavljima godišnjih planova definiraju se kratkoročni ciljevi, pružaju izvedbene mjere, odnosno specificiraju se aktivnosti za ostvarenje ciljeva, te određuju smjernice upravljanja, a sve u svrhu učinkovitog upravljanja i raspolaganja imovinom Općine s ciljem njezina očuvanja i važnosti za život i rad sadašnjih i budućih generacija, te njezine funkcije u službi gospodarskog rasta. U ostvarenju temeljnih dugoročnih ciljeva Općina se i u 2024. godini vodila preporukama koje su navedene u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Krapinsko - zagorske županije. Ovo izvješće temelji se na svim danim preporukama i njihovoj implementaciji u opće akte iz područja imovine.

# III. GODIŠNJE IZVJEŠĆE O UPRAVLJANJU TRGOVAČKIM DRUŠTVIMA U (SU) VLASNIŠTVU OPĆINE MARIJA BISTRICA

|  |  |
| --- | --- |
| Trgovačko društvo | Postotak vlasništva |
| ZAGORSKI VODOVOD d.o.o. | 6,37 % |
| LIJEPA BISTRICA d.o.o. | 100,00 % |
| RADIO MARIJA BISTRICA d.o.o. | 25,00% |

Tablica 1. Trgovačka društva u (su)vlasništvu Općine Marija Bistrica

 Predmet poslovanja trgovačkog društva ZAGORSKI VODOVOD d.o.o. je djelatnost javne vodoopskrbe i odvodnje. Temeljni kapital trgovačkog društva je 10.127.490,00 eura. Društvo je u suvlasništvu 28 jedinica lokalne samouprave s područja Krapinsko-zagorske županije. Općinski načelnik je jedan od članova Skupštine trgovačkog društva.

 Predmet poslovanja trgovačkog društva LIJEPA BISTRICA d.o.o. su komunalne djelatnosti koje se obavljaju temeljem Odluke o povjeravanju obavljanja komunalnih djelatnosti na području Općine Marija Bistrica. Temeljni kapital trgovačkog društva je 16.850,00 eura. Općinski načelnik je jedini član Skupštine trgovačkog društva.

 Predmet poslovanja trgovačkog društva RADIO MARIJA BISTRICA d.o.o. je proizvodnja i emitiranje radio i TV programa. Temeljni kapital trgovačkog društva je 2.654,46 eura. Društvo je u suvlasništvu Župe Uznesenja Blažene djevice Marije i Općine Marija Bistrica.

 Podaci o poslovanju, financijska izvješća, registar imenovanih članova nadzornih odbora i uprava, planovi i ostale informacije vezane za poslovanje i djelovanje nalaze se na službenoj mrežnoj stranici trgovačkih društava (osim za trgovačko društvo Radio Marija Bistrica). Općina Marija Bistrica je na svojoj Internet stranici objavila Registar imenovanih članova nadzornog odbora i uprava trgovačkih društava te isti u 2024. godini nije ažurirala budući da nije bilo promjena u pogledu osoba koje su članovi nadzornih odbora i uprava. Sukladno zakonskim propisima Općina Marija Bistrica je sudjelovala u radu navedenih trgovačkih društava putem svojih predstavnika u skupštini i nadzornim odborima. U 2024. godini Općina Marija Bistrica nije planirala raspolaganje poslovnim udjelima Općine u trgovačkim društvima kao ni raspolaganje osnivačkim pravima Općine Marija Bistrica u pravnoj osobi kojoj je osnivač. Svi udjeli dani su u tablici 1.

# I.I. Operativne mjere upravljanja trgovačkim društvima u (su)vlasništvu Općine Marija Bistrica

Tijekom 2024. godine Općina Marija Bistrica je u okviru upravljanja vlasničkim udjelom trgovačkih društava obavljala sljedeće poslove sukladno zakonskim i podzakonskim propisima:

1. kontinuirano prikupljala i analizirala izvješća o poslovanju dostavljena od trgovačkih društava u vlasništvu i suvlasništvu Općine Marija Bistrica,
2. sukladno Uredbi o izmjenama i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, direktor trgovačkog društva u vlasništvu Općine Marija Bistrica do 31. ožujka 2024. godine za prethodnu godinu dostavio je općinskom načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i mišljenje unutarnjih revizora o sustavu financijskog upravljanja i kontrola za područja koja su bila revidirana.
3. popunjavala i ažurirala Registar imenovanih članova nadzornih odbora i uprava trgovačkih društava te ga objavila na Internet stranici Općine Marija Bistrica.

# I.II. Mjere unapređenja upravljanja trgovačkim društvima u (su)vlasništvu Općine Marija Bistrica koje su primjenjivane u 2024. godini

Mjere unapređenja upravljanja trgovačkim društvima u (su)vlasništvu Općine Marija Bistrica koje su primjenjivane u 2024. godini su:

* nakon analize poslovnih rezultata trgovačkih društava i održanih glavnih godišnjih redovnih skupština trgovačkih društava sustavno je unapređivan način, opseg, analiza i objavljivanje podataka s ciljem povećanja transparentnosti rada trgovačkih društava,
* nastavak obavljanja prethodnih radnji, praćenja, objava i sudjelovanja na skupštinama trgovačkih društava uz unapređivanje praćenja provedbi odluka skupština trgovačkih društava,
* unaprijeđivanje registra imenovanih članova nadzornih odbora i uprava, uz poboljšanje ažurnosti te objava na Internet stranici Općine Marija Bistrica kako bi bio dostupan javnosti.

# I.III. Provedbene mjere tijekom 2024. godine vezane za smjernice određene Strategijom, a koje se odnose na trgovačka društva u (su)vlasništvu Općine Marija Bistrica

Provedbene mjere tijekom 2024. godine vezane za smjernice određene Strategijom, a koje se odnose na trgovačka društva u (su)vlasništvu Općine Marija Bistrica te su provedene:

* prikupljanje i pregledavanje izvješća o poslovanju trgovačkih društava u zakonskim rokovima,
* vršenje provjere popunjene i dostavljene Izjave o fiskalnoj odgovornosti u roku i sukladno zakonu,
* transparentno i odgovorno, profesionalno i učinkovito, u skladu sa Zakonom o trgovačkim društvima, upravljanje trgovačkim društvima u (su)vlasništvu Općine što je osigurano kroz rad i izvještavanje predstavnika (su)vlasnika u nadzornim odborima i skupštinama trgovačkih društava,
* javnu objavu bitnih informacija na njihovim internet stranicama trgovačkih društava. Bitne informacije koje bi trebale biti objavljenje na njihovim internet stranicama su: ciljevi društva i informacije o njihovom ispunjavanju, vlasničku i glasačku strukturu trgovačkog društva, svaku financijsku pomoć (garancije, subvencije, preuzete obveze), popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi a sve sukladno Antikorupcijskom programu trgovačkog društva,
* donošenje akata, kojima se reguliraju obveze i odgovornosti trgovačkog društva moraju objavljivati općoj javnosti te da se i s tim povezani troškovi moraju pokriti na transparentan način.

Općina Marija Bistrica je sve provedbene aktivnosti provodila u kontinuitetu i sukladno zakonskim rokovima tijekom 2024. godine.

# III. GODIŠNJE IZVJEŠĆE O UPRAVLJANJU I RASPOLAGANJU POSLOVNIM PROSTORIMA U VLASNIŠTVU OPĆINE MARIJA BISTRICA

Poslovni prostori su, sukladno članku 2. [Zakona o zakupu i kupoprodaji poslovnog prostora (»Narodne novine«, broj 125/11, 64/15, 112/18 i 123/24)](https://www.zakon.hr/z/513/Zakon-o-zakupu-i-kupoprodaji-poslovnog-prostora), poslovne zgrade, poslovne prostorije, garaže i garažna mjesta. Pod pojmom stanovi, podrazumijevaju se stanovi u vlasništvu lokalnih jedinica.

Ciljevi upravljanja i raspolaganja poslovnim prostorima, Sukladno Strategiji upravljanja imovinom u vlasništvu Općine Marija Bistrica za razdoblje od 2020. do 2030. godine, u vlasništvu Općine Marija Bistrica su sljedeći:

1. Općina Marija Bistrica mora na racionalan i učinkovit način upravljati poslovnim prostorima na način da oni poslovni prostori koji su potrebni Općini budu stavljeni u funkciju koja će služiti njezinu racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem.
2. Ujednačiti standarde korištenja poslovnih prostora. Zakonski propisi, akti i dokumenti kojima je uređeno upravljanje i raspolaganje stanovima i poslovnim prostorima u vlasništvu Općine:
* Zakon o upravljanju državnom imovinom (“Narodne novine”, broj 52/18 i 155/23)[,](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%252525C5%252525A1tvu-Republike-Hrvatske)
* Zakon o uređivanju imovinskopravnih odnosa u svrhu izgradnje infrastrukturnih građevina (“Narodne novine”, broj 80/11 i 144/21),
* Zakon o unapređenju poduzetničke infrastrukture (“Narodne novine”, broj 93/13, 114/13, 41/14, 57/18 i 138/21),
* Zakon o strateškim investicijskim projektima Republike Hrvatske (“Narodne novine”, broj 29/18 i 114/18),
* Zakon o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17),
* Zakon o prostornom uređenju (“Narodne novine”, broj 153/13, 65/17, 114/18, 39/19, 98/19 i 67/23),
* Zakon o gradnji (“Narodne novine”, broj 153/13, 20/17, 39/19, 125/19 i 145/24),
* Zakon o cestama (“Narodne novine”, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23),
* Zakon o zaštiti prirode (“Narodne novine”, broj 80/13, 15/18, 14/19, 127/19 i 155/23),
* Zakon o zaštiti i očuvanju kulturnih dobara (“Narodne novine”, broj 145/24),
* Zakon o postupanju s nezakonito izgrađenim zgradama (»Narodne novine«, broj 86/12, 143/13, 65/17 i 14/19),
* Zakon o državnoj izmjeri i katastru nekretnina (“Narodne novine”, broj 112/18, 39/22 i 152/24)
* Zakon o poljoprivrednom zemljištu (“Narodne novine”, broj 20/18, 115/18, 98/19 i 57/22),
* Zakon o izvlaštenju i određivanju naknade (“Narodne novine”, broj 74/14, 69/17 i 98/19),

U 2024. godini bili su važeći sljedeći ugovorni odnosi te pripremljeni ugovori za sljedeće poslovne prostore:

Ugovorom o zakupu poslovnog prostora između Općine Marija Bistrica kao zakupodavca i Zagrebačke banke d.d. kao zakupnika od 31. prosinca 2015. godine dane su u zakup poslovne prostorije u prizemlju zgrade Općine Marija Bistrica, Trg pape Ivana Pavla II 34, ukupne površine 105,25 m2 uz mjesečnu najamninu od 1.720,00 eura uvećano za PDV na rok od 5 godina odnosno do 31. prosinca 2025. godine. Ugovor se uredno izvršava u pogledu ugovornih obveza te je u 2024. godini s osnova ugovora naplaćeno 20.640,00 eura.

Ugovorom o zakupu poslovnog prostora između Općine Marija Bistrica kao zakupodavca i Benedikta Jurasa kao zakupnika od 2. siječnja 2024. godine dana je u zakup garaža u Mariji Bistrici, Zagrebačka ulica 50, ukupne površine 16,00 m2 uz mjesečnu najamninu od 27,00 eura uvećano za PDV na rok do 31. prosinca 2025. godine. Ugovor se uredno izvršava u pogledu ugovornih obveza te je u 2024. godini s osnova ugovora naplaćeno 324,00 eura.

Ugovorom o zakupu poslovnog prostora između Općine Marija Bistrica kao zakupodavca i dr. Anite Sabolek kao zakupnika od 2. siječnja 2024. godine dana je u zakup garaža u Mariji Bistrici, Zagrebačka ulica 50, ukupne površine 16,00 m2 uz mjesečnu najamninu od 27,00 eura uvećano za PDV na rok do 31. prosinca 2025. godine. Ugovor se uredno izvršava u pogledu ugovornih obveza te je u 2024. godini s osnova ugovora naplaćeno 324,00 eura.

Ugovorom o zakupu poslovnog prostora između Općine Marija Bistrica kao zakupodavca i Evolve d.o.o. za poslovne prostorije u Mariji Bistrici, Dom Kulture, Zagrebačka ulica 26, ukupne površine 587,58 m2 sklopljen do 1. travnja 2026. godine uz ukupnu mjesečnu zakupninu od 18.800,00 kuna odnosno 14.500,00 kuna uvećano za PDV od 4.300,00 kuna. Ugovor se uredno izvršava u pogledu ugovornih obveza i u s osnova istog je u cijelosti naplaćena zakupnina u 2024. godini.

 Jedan poslovni prostor u Mariji Bistrici, Trg pape Ivana Pavla II 34, dan je na korištenje Matici Hrvatskoj bez provedenog javnog natječaja i bez plaćanja zakupnine. Režijske troškove za navedene poslovne prostore plaćaju korisnici prostora. Sukladno odredbama članaka 32. i 33. Zakona o udrugama (“Narodne novine”, broj 74/14, 70/17, 98/19 i 151/22) programi i projekti od interesa za opće dobro u Republici Hrvatskoj koje provode udruge mogu se financirati, između ostaloga i iz proračuna jedinica lokalne i područne (regionalne samouprave) koje financiraju i ugovaraju provedbu programa i projekata od interesa za opće dobro na temelju provedenog javnog poziva odnosno natječaja ili na temelju posebnog propisa o financiranju javnih potreba.

 Poslovni prostor dan je na korištenje proračunskom korisniku Općinskoj knjižnici i čitaonici Marija Bistrica uz mjesečnu zakupninu od 1,00 kunu, u protuvrijednosti eura. Režijske troškove za navedene poslovne plaćaju korisnici prostora. Prema odredbi članka 6. stavka 2. Zakona o zakupu i kupoprodaji poslovnog prostora, ugovor o zakupu poslovnoga prostora sklapa se bez javnog natječaja kada ga sklapaju međusobno Republika Hrvatska i jedinice lokalne samouprave odnosno jedinice područne (regionalne) samouprave te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općega, gospodarskog i socijalnog napretka njezinih građana.

 Općina Marija Bistrica je vlasnik stana u Zagrebačkoj ulici, broj 52, na prvom katu, ukupne površine 52,62 m2 sa pripadajućim podrumskim prostorom za koji je između Općine Marija Bistrica kao najmodavca i dr. Anite Sabolek kao najmoprimca sklopljen 25. veljače 1997. godine Ugovor o najmu stana uz mjesečnu najamninu od 150,00 kuna te plaćanje svih režijskih troškova od strane najmoprimca. Predmetni ugovor je aneksiran u pogledu odredbi o trajanju najma ugovora kao i dopuniti odredbama o raskidu ugovora.

Općina osim financijskim sredstvima upravlja i raspolaže pokretninama i nekretninama za vlastite potrebe odnosno u cilju obavljanja poslova iz svojeg djelokruga sukladno zakonu i Statutu. Osim zakonima i drugim propisima, uvjeti, procedure i način raspolaganja poslovnim prostorom i zemljištem utvrđeni su i prethodno navedenim internim aktima Općine Marija Bistrica.

# III.I. Provedbene mjere tijekom 2024. godine vezane za smjernice određene Strategijom, a koje se odnose na poslovne prostore

U 2024. godini Općina Marija Bistrica je redovno vodila brigu o ispunjenju svih ugovornih obveza sukladno načelima dobrog gospodara. Prema načelu dobrog gospodara i u svrhu učinkovitog raspolaganja imovinom i proračunskim sredstvima za nekretnine koje nisu u funkciji poduzimane su aktivnosti za stavljanje u funkciju prema utvrđenoj namjeni.

# IV. GODIŠNJE IZVJEŠĆE O UPRAVLJANJU I RASPOLAGANJU GRAĐEVINSKIM ZEMLJIŠTEM U VLASNIŠTVU OPĆINE MARIJA BISTRICA

Građevinsko zemljište je, prema odredbama Zakona o prostornom uređenju (“Narodne novine”, broj 153/13, 65/17, 114/18, 98/19 i 67/23), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Općine koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Općine podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine, kao i drugim poslovima u vezi sa zemljištem u vlasništvu Općine, ako upravljanje i raspolaganje njima nije u nadležnosti drugog tijela.

Upravljanje i raspolaganje građevinskim zemljištem u vlasništvu Općine Marija Bistrica uređeno je:

* Zakonom o upravljanju državnom imovinom (“Narodne novine”, broj 52/18 i 155/23)[,](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%252525C5%252525A1tvu-Republike-Hrvatske)
* [Zakonom o uređivanju imovinskopravnih odnosa u svrhu izgradnje infrastrukturnih građevina](https://www.zakon.hr/z/482/Zakon-o-ure%252525C4%25252591ivanju-imovinskopravnih-odnosa-u-svrhu-izgradnje-infrastrukturnih-gra%252525C4%25252591evina) (“Narodne novine”, broj 80/11 i 144/21),
* [Zakonom o unapređenju poduzetničke infrastrukture](https://www.zakon.hr/z/652/Zakon-o-unapre%252525C4%25252591enju-poduzetni%252525C4%2525258Dke-infrastrukture) (“Narodne novine”, broj 93/13, 114/13, 41/14, 57/18 i 138/21),
* [Zakonom o strateškim investicijskim projektima](https://www.zakon.hr/z/681/Zakon-o-strate%252525C5%252525A1kim-investicijskim-projektima-Republike-Hrvatske) Republike Hrvatske (“Narodne novine”, broj 29/18, 114/18),
* [Zakonom o vlasništvu i drugim stvarnim pravima](https://www.zakon.hr/z/241/Zakon-o-vlasni%252525C5%252525A1tvu-i-drugim-stvarnim-pravima) (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17).

U postupcima raspolaganja građevinskim zemljištem u vlasništvu Općine moraju se imati u vidu i propisi kao što su:

* Zakon o prostornom uređenju (“Narodne novine”, broj 153/13, 65/17, 114/18, 39/19, 98/19 i 67/23),
* Zakon o gradnji (“Narodne novine”, broj 153/13, 20/17, 39/19, 125/19 i 145/24),
* Zakon o vodama (“Narodne novine”, broj 66/19, 84/21 i 47/23),
* Zakon o cestama (“Narodne novine”, broj 84/11, 22/13, 54/13, 148/13, 92/14, 110/19, 144/21, 04/23 i 133/23),
* Zakon o zaštiti prirode (“Narodne novine”, broj 80/13, 15/18, 14/19, 127/19 i 155/23),
* Zakon o zaštiti i očuvanju kulturnih dobara (“Narodne novine”, broj 145/24),
* Zakon o postupanju s nezakonito izgrađenim zgradama (“Narodne novine”, broj 86/12, 143/13, 65/17 i 14/19),
* Zakon o državnoj izmjeri i katastru nekretnina (“Narodne novine”, broj 112/18 i 39/22 i 152/24),
* Zakon o poljoprivrednom zemljištu (“Narodne novine”, broj 20/18, 115/18 i 98/19 i 57/22),
* Zakon o izvlaštenju i određivanju naknade (“Narodne novine”, broj 74/14, 69/17 i 98/19),
* Zakon o šumama (“Narodne novine”, broj 68/18, 115/18, 98/19, 32/20, 145/20, 101/23 i 36/24),

 Općina Marija Bistrica vlasnik je građevinskog i poljoprivrednog zemljišta i to 20 katastarskih čestica koja u naravi predstavljaju izgrađena građevinska zemljišta, 89 čestica koje u naravi predstavljaju neizgrađena građevinska zemljišta, 45 čestica koje u naravi predstavljaju poljoprivredna zemljišta te 17 čestica koja sa u naravi šuma. Sve navedene čestice se uredno vode u registru nekretnina Općine Marija Bistrica i redovito ažuriraju. U 2024. godini registar je dopunjen i izmjenjen u odnosu na određene čestice koje nisu bile točne u odnosu na svoju površinu.

Aktivnosti u upravljanju i raspolaganju zemljištem u vlasništvu Općine Marija Bistrica podrazumijevaju i provođenje postupaka stavljanja tog zemljišta u funkciju različitim pravnim poslovima: prodajom, osnivanjem prava građenja i prava služnosti, rješavanjem imovinskopravnih odnosa, davanjem u zakup zemljišta te kupnjom građevinskog i poljoprivrednog zemljišta za korist Općine Marija Bistrica.

U 2024. godini nije bilo postupaka prodaje građevinskog i poljoprivrednog zemljišta.

 U planiranju korištenja potencijala građevinskog zemljišta u vlasništvu Općine u funkciji rasta i razvoja važnu ulogu ima i prostorno planiranje.

 Građevinsko zemljište u vlasništvu Općine prodavano je kako slijedi:

1. U postupku javnog natječaja na temelju:
* odluka Općinskog vijeća,
* prijedloga za prodaju općinskog načelnika sukladno zakonskim ograničenjima,
* obrazloženog prijedloga za prodaju fizičkih i pravnih osoba.

# IV. I. Provedbene mjere tijekom 2024. godine vezane za smjernice određene Strategijom koje se odnose na građevinsko zemljište

Provedbene mjere tijekom 2024. godine vezane za smjernice određene Strategijom koje se odnose na građevinsko zemljište:

* započinjanje postupanja po novo zaprimljenim zahtjevima za raspolaganje građevinskim zemljištem u vlasništvu Općine.

# V. GODIŠNJE IZVJEŠĆE O UPRAVLJANJU I RASPOLAGANJU NERAZVRSTANIM CESTAMA U VLASNIŠTVU OPĆINE MARIJA BISTRICA

Prema Zakonu o cestama (»Narodne novine«, broj 84/11, 22/13, 54/13, 148/13, 92/14, 110/19 i 144/21), nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim zakonom i drugim propisima, a koje nisu razvrstane kao javne ceste u smislu navedenog Zakona. Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

Općina Marija Bistrica je donijela Odluku o nerazvrstanim cestama na području Općine Marija Bistrica. Ovom se Odlukom uređuje korištenje, upravljanje, građenje, rekonstrukcija i održavanje nerazvrstanih cesta na području Općine, kontrola i nadzor nad izvođenjem radova na nerazvrstanim cestama te mjere za zaštitu nerazvrstanih cesta.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim odredbama Zakona o cestama i drugim propisima a posebice:

* ceste na području Općine koje sukladno zakonu kojim se uređuju ceste prestaju biti razvrstane kao javne ceste,
* ceste koje povezuju naselja na području Općine
* ceste koje povezuju područja unutar Općine i naselja,
* terminali i okretišta vozila javnog prijevoza,
* pristupne ceste do stambenih, poslovnih, gospodarskih i drugih građevina,
* druge ceste na području Općine.

Nerazvrstanu cestu čine:

* cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obloženi zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),
* građevna čestica, odnosno cestovno zemljišta u površini koju čine površina zemljišta na kojoj prema  projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),
* zemljišni pojas s obiju strana ceste potreban za nesmetano održavanje ceste širine prema projektu,
* prometna signalizacija (okomita, vodoravna i svjetlosna) i oprema za upravljane i nadzor prometa,
* javna rasvjeta u funkciji nerazvrstane ceste i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

Za potrebe upravljanja nerazvrstanim cestama i njihovog održavanja Općina Marija Bistrica je utvrdila jedinstvenu bazu podataka o nerazvrstanim cestama na području Općine koja je sastavni dio registra imovine. Tijekom 2024. godine Općina Marija Bistrica je provodila aktivnosti na ažuriranju podataka u Jedinstvenoj bazi nerazvrstanih cesta, evidentirala nerazvrstane ceste u javnim knjigama uz prethodnu izradu potrebne projektne dokumentacije, te izvršavanje aktivnosti i projekata planiranih proračunom Općina Marija Bistrica za 2024. godinu te njegovim pratećim programima.

# VI. GODIŠNJE IZVJEŠĆE O PLANU PRODAJE NEKRETNINA U VLASNIŠTVU OPĆINE MARIJA BISTRICA

 Jedan od ciljeva u Strategiji je da Općina Marija Bistrica mora na racionalan i učinkovit način upravljati svojim nekretninama na način da one nekretnine koje su potrebne Općini Marija Bistrica budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem.

 Nakon ispunjavanja uvjeta za prodaju nekretnina Općina Marija Bistrica će raspisati natječaj za prodaju nekretnina u svom vlasništvu kao i eventualno drugih nekretnina u vlasništvu općine kada i ako se ispune potrebni uvjeti sukladno zakonskim i podzakonskim propisima.

 Općina može prodati nekretnine uz cijenu koja odgovara tržišnoj vrijednosti nekretnine, osim u slučajevima kad mjerodavnim zakonskim propisima nije drugačije određeno. Nekretnine u vlasništvu Općine mogu se prodati po tržišnoj vrijednosti bez provedbe javnog natječaja samo iznimno, u slučajevima predviđenim zakonom. Nekretnine u suvlasništvu Općine prodavat će se u odgovarajućem suvlasničkom udjelu.

 Općina može stjecati nekretnine kupnjom, prihvatom dara, zamjenom, razvrgnućem suvlasničke zajednice, izvlaštenjem, stjecanjem vlasništva nad ošasnom imovinom i na drugi način propisan zakonom.

 Sukladno Zakonu o uređivanju imovinskopravnih odnosa, u svrhu izgradnje infrastrukturnih građevina, osiguravaju se pretpostavke za učinkovitije provođenje projekata, vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, radi uspješnijeg sudjelovanja u kohezijskoj politici Europske unije i u korištenju sredstava iz fondova Europske unije.

 U 2024. godini Općina Marija Bistrica je prodavala nekretnine u svom vlasništvu. Odlukom o prodaji zemljišta u vlasništvu Općine Marija Bistrica (“Službeni glasnik Općine Marija Bistrica”, broj 2/24 prodane su nekretnine na k.č. broj 2929 i 2930 k.o. Poljanica Bistrička u dijelu koji je u izvanknjižnom vlasništvu Općine Marija Bistrica.

# VII. GODIŠNJE IZVJEŠĆE O PROVOĐENJU POSTUPAKA PROCJENE IMOVINE U VLASNIŠTVU OPĆINE MARIJA BISTRICA

Strategijom upravljanja i raspolaganja imovinom u vlasništvu Općine Marija Bistrica definirani su sljedeći ciljevi provođenja postupaka procjene imovine u vlasništvu Općine Marija Bistrica:

1. Procjena potencijala imovine Općine Marija Bistrica mora se zasnivati na snimanju, popisu i ocjeni realnog stanja;
2. Uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina (“Narodne novine”, broj 78/15). Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podatci koje procjenitelji dobiju primjenjujući propisanu metodologiju, te potom evaluiraju i dalje koriste. U slučaju povrede Zakona propisani su nadzor i sankcije. Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.

Ministarstvo graditeljstva i prostornoga uređenja izradilo je prvu fazu Informacijskog sustava tržišta nekretnina eNekretnine. Sustav sadrži podatke o broju transakcija za pojedino područje, vrstu nekretnina i podatke o nekretnini koja je bila predmet transakcije – stan, kuća, poslovni prostor, poljoprivredno, građevinsko, šumsko zemljište, postignute cijene itd. Ovlaštenim procjeniteljima i posrednicima u prometu nekretninama omogućen je lak pristup korisnim informacijama koje su dobra podloga za njihov kvalitetan stručni rad. Ova baza podataka važna je radi osiguranja transparentnosti tržišta nekretnina.

Zakonski propisi, akti i dokumenti kojima je uređeno provođenje postupaka procjene imovine su sljedeći:

* Zakon o procjeni vrijednosti nekretnina (“Narodne novine”, broj 78/15),
* Zakon o komunalnom gospodarstvu (“Narodne novine”, broj 68/18, 110/18, 32/20 I 145/24),
* Zakon o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17),
* Pravilnik o informacijskom sustavu tržišta nekretnina (“Narodne novine”, broj 68/20[)](http://www.mgipu.hr/default.aspx?id=32763),
* Pravilnik o obračunu i naplati vodnog doprinosa (“Narodne novine”, broj 107/14),
* Pravilnik o metodama procjene vrijednosti nekretnina (“Narodne novine”, broj 105/15),
* [Uputa o priznavanju, mjerenju i evidentiranju imovine u vlasništvu Republike Hrvatske – Ministarstvo financija.](http://213.191.137.190/Dokumenti/Poslovnici2013/Uputa%25252520o%25252520priznavanju%2C%25252520mjerenju%25252520i%25252520evidentiranju%25252520imovine%25252520u%25252520vlasnistvu%25252520RH%25252520-%25252520dopis_2015.PDF)

 Strategijom upravljanja imovinom Općine Marija Bistrica definirane su sljedeće smjernice za provođenja postupaka procjene imovine u vlasništvu Općine:

* procjenu potencijala imovine Općine Marija Bistrica zasnivati na snimanju, popisu i ocjeni realnog stanja,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost.

 U 2024. godini nisu provođeni postupci procjene nekretnina.

# VIII. GODIŠNJE IZVJEŠĆE O PLANU RJEŠAVANJA IMOVINSKO-PRAVNIH ODNOSA

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnine (stanove, poslovne prostore i građevinska zemljišta) na kojima postoji suvlasništvo i gdje god je to moguće i ne preklapaju se interesi, ili zamijeniti suvlasničke omjere na pojedinim nekretninama ili razvrgnuti suvlasničku zajednicu geometrijskom diobom. U praksi bi to, između ostalog, značilo da bi se zamjenom nekretnina formirale veće građevinske čestice pogodne za investicije.

U dijelu koji se odnosi na rješavanje imovinskopravnih odnosa za potrebe realizacije projekata jedinica lokalne i područne (regionalne) samouprave, prije svega, obuhvaćeni su:

1. Projekti koji su od općeg javnog ili socijalnog interesa
2. Projekti od osobitog značaja za gospodarski razvoj poput izgradnje novih, odnosno proširenja postojećih poduzetničkih zona
3. Infrastrukturni projekti jedinica lokalne i područne (regionalne) samouprave
4. Projekti jedinica lokalne i područne (regionalne) samouprave koji se financiraju iz fondova Europske unije

 Zakonom o uređivanju imovinskopravnih odnosa u svrhu izgradnje infrastrukturnih građevina („Narodne novine”, broj 80/11 i 144/21) u cilju osiguravanja pretpostavki za učinkovitije provođenje projekata vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, radi uspješnijeg sudjelovanja u Kohezijskoj politici Europske unije i u korištenju sredstava iz fondova Europske unije, uređuje rješavanje imovinskopravnih odnosa i oslobođenje od plaćanja naknada za stjecanje prava vlasništva, prava služnosti i prava građenja, na zemljištu u vlasništvu Republike Hrvatske i vlasništvu jedinica lokalne, odnosno jedinica područne (regionalne) samouprave.

 Općina Marija Bistrica u 2024. godini nastavila je s evidencijom nerazvrstanih cesta radi upisa istih kao javno dobro u vlasništvu općine te komunalne infrastrukture. Općina je u 2024. godini započela i s upisom komunalne infrastrukture u katastar i gruntovnicu sukladno Zakonu o komunalnom gospodarstvu.

# IX. GODIŠNJE IZVJEŠĆE O PLANU VOĐENJA REGISTRA IMOVINE

Jedna od pretpostavki upravljanja i raspolaganja imovinom je uspostava Registra imovine koji će se stalno ažurirati i kojim će se ostvariti internetska dostupnost i transparentnost u upravljanju imovinom. Stoga je jedan od prioritetnih ciljeva koji se navode u Strategiji formiranje Registra imovine kako bi se osigurali podaci o cjelokupnoj imovini odnosno resursima s kojima Općina raspolaže. Registar imovine je sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini. Uspostava sveobuhvatnog popisa imovine bitan je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati. Pravovremenim i učestalim ažuriranjem registra imovine ostvarit će se ključna smjernica iz Strategije.

U 2024. godini Općina Marija Bistrica je redovno dopunjavala registar imovine te razdvojila registar imovine od registra komunalne infrastrukture koji je dopunjen svim potrebnim podacima.

# X. GODIŠNJE IZVJEŠĆE O PLANU POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE

Zakonski propisi kojima je uređeno postupanje vezano uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine:

* Zakon o upravljanju državnom imovinom (“Narodne novine”, 52/18 i 155/23)[,](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%252525C5%252525A1tvu-Republike-Hrvatske)
* Zakon o pravu na pristup informacijama (“Narodne novine”, broj 25/13, 85/15 i 69/22),
* [Uredba (EU) 2016/679 Europskog parlamenta i Vijeća od 27. Travnja 2016. O zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ](https://www.zakon.hr/z/1021/Op%252525C4%25252587a-uredba-o-za%252525C5%252525A1titi-podataka---Uredba-%28EU%29-2016/679)
* Zakon o provedbi Opće uredbe o zaštiti podataka (“Narodne novine”, broj 42/18),
* Zakon o tajnosti podataka (“Narodne novine”, broj 79/07 i 86/12),
* Zakon o zaštiti tajnosti podataka (“Narodne novine”, broj [108/96](http://podataka)),
* Zakon o medijima (“Narodne novine”, broj 59/04, [84/11](http://zakon), 81/13 i 114/22),
* [Zakon o arhivskom gradivu i arhivima](https://www.zakon.hr/z/373/Zakon-o-arhivskom-gradivu-i-arhivima) (“Narodne novine”, broj 61/18, 98/19, 114/22 i 36/24),
* Pravilnik o Središnjem katalogu službenih dokumenata Republike Hrvatske (“Narodne novine”, broj 124/15),
* Pravilnik o ustroju, sadržaju i načinu vođenja službenog Upisnika o ostvarivanju prava na pristup informacijama i ponovnu uporabu informacija (“Narodne novine”, broj 83/14),
* Kriterij za određivanje visine naknadne stvarnih materijalnih troškova i troškova dostave informacije (“Narodne novine”, broj 12/14, [15/14](http://narodne-novine.nn.hr/clanci/sluzbeni/2014_02_15_316.html)),
* Pravilnik o sadržaju i načinu vođenja evidencije isključivih prava na ponovnu uporabu informacija (“Narodne novine”, broj 20/16).

Sukladno [Zakonu o pravu na pristup informacijama](https://www.zakon.hr/z/126/Zakon-o-pravu-na-pristup-informacijama) Općina na svojoj službenoj Internet stranici ima obvezu objavljivati:

* opće akte koje donosi, a koji se objavljuju i u “Službenom glasniku Općine Marija Bistrica”,
* nacrte općih akata koje donosi u svrhu provedbe savjetovanja sa zainteresiranom javnošću,
* godišnje planove, programe, strategije, upute, proračun, izvještaje o radu, financijska izvješća – na godišnjoj razini,
* zapise vezane uz lokalnu upravu i zaključke sa službenih sjednica Općinskog vijeća i službene dokumente usvojene na tim sjednicama,
* pozive za javne natječaje davanja u zakup imovine u vlasništvu Općine.

Kontinuiranom i redovitom objavom navedenih informacija na Internet stranici Općine zainteresiranoj javnosti omogućava se uvid u rad Općine te se povećava transparentnost i učinkovitost cjelokupnog sustava upravljanja imovinom u vlasništvu Općine.

Javnosti je na raspolaganju i službenik za informiranje koji postupa u aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama (“Narodne novine”, broj 25/13, 85/15 i 69/22). Ujedno se pristupa dostavljanju zakonom utvrđenih podataka u Središnji katalog službenih dokumenata Republike Hrvatske, prema Pravilniku o središnjem katalogu službenih dokumenata Republike Hrvatske. Službenik za informiranje redovito se bavi i unapređenjem načina obrade dokumenata, njihovim razvrstavanjem, čuvanjem i objavljivanjem, kako bi što jednostavnije i kvalitetnije bili dostupni.

Sukladno Zakonu o pravu na pristup informacijama Općina je dužna Povjereniku dostaviti Izvješće o provedbi ovog Zakona za prethodnu godinu najkasnije do 31. Siječnja tekuće godine za prethodnu godinu.

Sukladno nacionalnim smjernicama Općina učinila je javno dostupnima svoj Registar imovine i sve dokumente kojima se uređuje upravljanje i raspolaganje nekretninama kako bi bili javno dostupni svim građanima. Godišnji plan upravljanja imovinom u vlasništvu Općine Marija Bistrica za 2024. godinu je objavljen na Internet stranici Općine Marija Bistrica.

# XI. ZAKLJUČAK

 Iz navedenog Godišnjeg izvješća o upravljanju imovinom u vlasništvu Općine Marija Bistrica je vidljivo kako je Općina Marija Bistrica redovno i sustavno ispunjavala sve zadane aktivnosti u cilju provedbe Plana upravljanja imovinom u vlasništvu Općine Marija Bistrica za 2024. godinu i Strategije upravljanja imovinom u vlasništvu Općine Marija Bistrica za razdoblje od 2020. do 2030. godine.

**Općinski načelnik**

**Općine Marija Bistrica**

**Josip Milički, ing.**